 Gbenga ỌladipupọLọjọ Tọside to kọja yi lọwọ awọn ajọ EFCC to n gbogun ti iwa ajẹbanu, iyẹn EFCC tun tẹ awọn ọdọmọkunrin mejidinlogun ti wọn sọ pe wọn ko niṣẹ meji ju jibiti ori ayelujara, Yahoo-Yahoo lọ.Agbegbe kan ti wọn pe ni ParliamentaryExtension, Akai Efa niluu Calabar, ipinlẹ Cross River laṣiri wọn ti tu, lẹyin tawọn kan ti wọn lolobo pe ayekaye lawọn eeyan naa n jẹ kaakiri adugbo, ti wọn ko si fawọn araalu lọkanbalẹ.Endurance Ahunwan, ọmọdun mejidinlọgbọn 28; Nohuwan Frank, ọmọdun mẹrindinlọgbọn 26; Dominic Chidiebere, ọmọdun mejidinlọgbọn 28; IdeheEfosa, ọmọdun mẹtadinlogun 17; Patrick Edos, ọmọdun mẹtadinlọgbọn 27; Samuel Ukiwe, ọmọdun mọkanlelogun 21 ati Michael Edward, ọmọdun marundinlọgbọn 25.Awọn yooku ni Destiny Efe, ọmọdun mẹtadinlọgbọn 17; Hope Yusuf, ọmọdun mọkandinlogun 19; Harrison Esi, ọmọdun mẹtadinlogun 17 ati Igbinigun Osamudia toun jẹ ọmọdun mẹtadinlogun17. Lara awọn nnkan ti wọn gba lọwọ wọn ni: ẹrọ kọmputa alagbeeka mẹwaa 10 laptops; ẹrọ ti wọn fi n wọ ayelujara internet modems mẹjọ; oriṣiriṣi foonu alagbara mẹkanla, atawọn nnkan ti wọn fi n lu jibiti.Yatọ sawọn tọwọ tẹ yii, wọn tun ko awọn min in ni nnkan bii aago marun un aarọ ọjọ Fraide ijẹta nibi ti wọn n gbe lopoponaIhejirika Close, Becky, Karu, nipinlẹ Nasarawa.Awọn naa ni: Peter Olu Tsetimi,Ogunbiyi Adekunle A, Emuze Omosigho Emmanuel, Isaac Daro Obozokhai, Samuel Nana-KofiEruese, Edward Yusuf ati Peace Manayin toun jẹ obinrin. 